Diari Oficial de la Generalitat Valenciana


Sumari del DOGV 1994, del 30-03-1993 (1993/827529)

ORDRE de 15 de febrer de 1993, de la Conselleria de Medi Ambient, per la qual estableix ajudes en 1993 per a les forests de regim privat, pel que fa a les produccions forestals destinades o no per a fusta.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/15/(8)/dof/vci/html**

### Dades del document

Número de DOGV
:   1994

Data del DOGV
:   30-03-1993

Secció del DOGV
:   DISPOSICIONS GENERALS

Número del document
:   1993/827529


Data del document
:   15-02-1993

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

Ordre de 15 de febrer de 1993, de la Conselleria de Medi Ambient, per la qual estableix ajudes en 1993 per a les forests de règim privat, pel que fa a les produccions forestals destinades o no per a fusta.  
D'acord amb la Llei 5/1977, de Foment de la Producció Forestal i el reglament d'aplicació que té; el Reial Decret 1279/1978, de 2 de maig; el Decret Legislatiu de 26 de juny de 1991 del Consell de la Generalitat Valenciana, pel qual aprova el text refós de la Llei d'Hisenda Pública de la Generalitat Valenciana, i la Llei de Pressuposts de la Generalitat Valenciana per a 1993,  
ORDENE  
CAPITOL I  
Produccions forestals per a fusta  
Secció I  
Ajudes  
Article primer  
S'estableix una línia d'ajudes per a la realització d'activitats encaminades a la recuperació de les forests incendiades, a l'augment de la producció de fusta i a la defensa contra incendis forestals.  
Article segon  
Podran ser beneficiaris d?aquesta línia d'ajudes els propietaris dels terrenys de titularitat privada, els titulars de drets d'ús o gaudi de qualsevol naturalesa sobre aquests, o els que tinguen concertats amb els anteriors convenis per a la realització de les actuacions o inversions previstes.  
Article tercer  
Tindran una subvenció fins a un màxim del 50% de la inversió total els següents treballs:  
3.1 Restauracions de zones ensinistrades.  
3.2 Les plantacions o sembres amb espècies aprofitables a tom curt o amb espècies nobles.  
3.3 Neteges, esclarides i podes.  
3.4 Projectes d'ordenació i plans tècnics.  
3.5 Construcció, conservació, millora de tallafocs i prevenció contra incendis forestals a comarques declarades «zones de perill».  
Article quart  
Els treballs d'estassada de matoll podran gaudir d'una subvenció fins a un màxim del 40% de la inversió realitzada.  
Article cinquè  
Tindran una subvenció fins a un màxim del 35% de la inversió realitzada, els següents treballs:  
5.1 Les repoblacions amb espècies, varietats o clons que tinguen unes característiques productives superiors a la de la massa forestal preexistent.  
5.2 Cultiu del sòl.  
5.3 Reposició de falles i plantacions de xop, després de l'aprofitament de xopedes preexistents.  
Article sisè  
La construcció, conservació, millora de tallafocs i lluita contra incendis a comarques no declarades «zones de perill» podran gaudir d'una subvenció fins a un màxim del 30% de la inversió a realitzar.  
Article setè  
Tindran una subvenció fins a un màxim del 25% de la inversió realitzada els treballs següents:  
7.1 Construcció, conservació i millora de vies d'extracció i de servei.  
7.2 Altres treballs silvícoles no enumerats abans.  
Secció II  
Finançament  
Article vuitè  
Les subvencions de les produccions forestals per a fusta seran concedides a càrrec dels pressuposts de la Generalitat Valenciana per a 1993, programa 442.40, Restauració i Protecció dels Recursos Naturals, capítol VII, transferències de capital, línia 669, fins a un màxim global de cinquanta-quatre milions (11.794.503) pessetes, sense perjudici de possibles ampliacions segons l'augment dels fons finalistes.  
CAPITOL II  
Produccions forestals no destinades a fusta  
Secció I  
Espècies arbòries. Ajudes  
Article novè  
S'estableix una línia d'ajudes per a la realització d'activitats encaminades al foment de la producció d?espècies arbòries, l'aprofitament principal de la qual no siga la fusta, i a la defensa contra els incendis forestals.  
Article deu  
Podran ser beneficiaris d'aquesta línia d'ajudes els propietaris dels terrenys de titularitat privada, els titulars de drets d?ús o gaudi de qualsevol naturalesa sobre aquests terrenys o els qui tinguen concertat amb els anteriors convenis per a la realització de les actuacions i inversions previstes.  
Article onze  
Tindran una subvenció fins a un màxim del 50% de la inversió realitzada els següents treballs:  
11.1 Plantacions o sembres amb les espècies següents: alzina (Quercus ilex), alzina surera (Quercus suber) i galler (Quercus faginea).  
11.2 Construcció, conservació, millora de tallafocs i lluita contra incendis a comarques declarades «zones de perill».  
11.3 Condicionament de masses per a disminuir el perill d'incendis.  
11.4. Redacció de plans d'ordenació de forests.  
Article dotze  
Els treballs culturals i de regeneració a suredes, alzinars i d'altres forests de quercínies i masses d'arbres podrà aprofitarse'n d'una subvenció fins a un màxim del 40% de la inversió a realitzar.  
Article tretze  
La construcció, conservació de tallafocs i condicionament de masses per a prevenció d'incendis a comarques no declarades «zones de perill» podran gaudir d'una subvenció fins a un màxim del 30% de la inversió a realitzar.  
Article catorze  
Els treballs de construcció o conservació de vies d'extracció i de servei tindran una subvenció fins a un màxim del 25% de la inversió realitzada.  
Secció II  
Plantes aromàtiques. Ajudes  
Article quinze  
S'estableix una línia d'ajudes per a les activitats encaminades a l'augment d'aromàtiques, considerant les següents espècies:  
a) Melissa o tarongina (Melissa officinalis).  
b) Aquelles que, pels seus components químics naturals, posseeixen una notable concentració d'olis essencials, i en especial:  
- Família de les labiades (Labiatae).  
- Gèneres matricària, arthemis, santolina i artemísia de la família de les compostes o tubiflores (compositae).  
- Espècies conegudes com a ruda (Ruta sp) i dictam (Dictamnus hispanicus).  
- Espècies aromàtico-condimentàries de la família umbel·líferes (Umbelliferae) no corresponents a cultius agrícoles regulars; en particular el cultiu d'anís (Pimpinella anisum), coriandre (Coriandrum sativum), comí de prat (Corum canvi), comí (Cuminum cyminum), anet o fonoll pudent (Anethum graveolens) i races silvestres de fonoll (Foeniculum vulgare piperitum var dulcis).  
- Marialluïsa (Lippia triphylla inclosa Lippia citriodora).  
Article setze  
S'estableix per a les plantes aromàtiques una subvenció màxima del 50% de les despeses d'implantació previstes en el pressupost aportat.  
Secció III  
Finançament  
Article disset  
Les subvencions de les produccions forestals no destinades a fusta seran concedides a càrrec dels pressupostos de la Generalitat Valenciana per a 1993, programa 442.40, Restauració i Protecció dels Recursos Naturals, capítol VII, transferències de capital, línia 269, fins a un màxim global de vint-i-tres milions (82.689.028) de pessetes, sense perjudici de possibles ampliacions segons l'augment dels fons finalistes.  
CAPITOL III  
Article divuit  
En el cas que als vivers de la Generalitat Valenciana es disposés d'existències d'alguna de les espècies a què fa referència aquesta ordre, el beneficiari podrà sol·licitar-ne la concessió d'exemplars; detraient el cost de les plantes de l'import total de la subvenció i sent a càrrec del beneficiari les despeses derivades del transport. Tot això exposat serà igualment d'aplicació en el cas que hi haguessen existències de plantes o llavors en plantacions experimentals i així ho sol·licités l'interessat.  
Article dinou  
La inversió susceptible de subvenció serà objecte de valoració per un tècnic forestal de la Conselleria de Medi Ambient, donant vista al sol·licitant.  
Article vint  
La Conselleria de Medi Ambient establirà les vies adequades per tal de certificar l'origen d'aquelles llavors, plançons d'espècies, varietats o races que, havent estat objecte d'estudis o investigacions prèvies d'adaptació i/o rendibilitat, siguen lliurades als beneficiaris de les ajudes.  
En aqueix sentit, correspon, a la Direcció General de Recursos Forestals, d'establir el procediment adequat per a la certificació de les plantes o llavors abans referides, així com també els sistemes de dotació dels vivers autoritzats.  
Article vint-i-u  
En les activitats que ho necessiten serà exigida la declaració o estimació d'impacte ambiental, prèvia a la concessió de la subvenció.  
Article vint-i-dos  
Les peticions seran formulades pels interessats abans del 30 de juny de 1993, mitjançant el Model d'instància que hi ha a l'annex, dirigida al director territorial de la Conselleria de Medi Ambient i presentada als serveis territorials de la Conselleria de Medi Ambient a:  
- Alacant. Carrer del Professor Manuel Sala, 4.  
- Castelló de la Plana. Carrer d'Herrero, 23.  
- València. Carrer de Sant Vicent, 83,4t.  
Article vint-i-tres  
Les sol·licituds, aniran acompanyades de la següent documentació:  
- Fotocòpia del Número d?Identificació Fiscal o del Document Nacional d'Identitat.  
- Certificat de l?entitat financera de titularitat del compte o llibreta on es vulga percebre la subvenció.  
- Quant a l'acreditació del compliment de les obligacions tributàries i davant la seguretat social se seguiran les disposicions de l?Ordre de 7 de gener de 1991, de la Conselleria d'Economia i Hisenda.  
- Estudi d'impacte ambiental, en el cas de ser necessari, per estar inclosa l'activitat en els supòsits de la Llei 2/1989, d'Impacte Ambiental, de la Generalitat Valenciana, i del reglament d'aplicació que té, establert pel Decret 162/1990, del Consell.  
- Quan l?import dels treballs supere els 3.000.000 de pessetes, les sol·licituds, les acompanyarà un projecte i un pressupost signats per tècnic competent en matèria forestal.  
- Declaració jurada de propietat de la finca (article 28 del Reglament de Forests).  
- Quan el peticionari no siga el propietari de la finca, haurà d'adjuntar el dret d'ús i gaudi de les dites forests o el conveni que tinga amb el propietari per a la realització dels treballs.  
- Un programa d'actuació que garantesca l?execució dels treballs en l?exercici 1993.  
Article vint-i-quatre  
No serà admesa més d'una sol·licitud a l'any per finca, tot i que poden incloure-s'hi diversos tipus de treball.  
Article vint-i-cinc  
Les activitats proposades en la sol·licitud no podran començar fins a l'aprovació de la subvenció. Els treballs iniciats no seran objecte de subvenció o, en qualsevol cas, en seran excloses les parts executades.  
Article vint-i-sis  
Els treballs hauran de ser acabats abans de l?1 de desembre de 1993.  
Si per causa de forja major no es pogués complir amb la condició anterior, podrà ser demanada una pròrroga, que serà concedida si hi haguessen raons suficients per fer-ho així. Si no es complís el termini de la pròrroga, l?expedient serà anul·lat.  
Article vint-i-set  
Els treballs objecte de subvenció seran justificats mitjançant la certificació d'un tècnic forestal de la Conselleria de Medi Ambient.  
Article vint-i-vuit  
La concessió de subvencions serà duta a terme per ordre cronològic de presentació d'instàncies. En el cas que l'import global de les sol·licituds supere els globals màxims que apareixen als articles 8è. i 17 d'aquesta ordre, es farà el prorrateig d'aquests entre els beneficiaris.  
Article vint-i-nou  
Si en el termini de tres mesos no recau resolució expressa sobre les sol·licituds de subvenció, s'entendrà que han estat desestimades.  
DISPOSICIO DEROGATORIA  
Són derogades les ordres de la Conselleria d'Agricultura i Pesca de 17 de març de 1986 i 30 de juny de 1988, així com també la de 20 de maig de 1992, de la Conselleria de Medi Ambient, sobre plantes aromàtiques.  
DISPOSICIONS FINALS  
Primera  
Es faculta el Director General de Recursos Forestals perquè, en l?àmbit de les seues competències, prenga les mesures necessàries per a dur a terme les disposicions d'aquesta ordre.  
Segona  
Es deleguen en els directors dels serveis territorials de la Conselleria de Medi Ambient, per a la concessió i l'autorització de pagament de les subvencions establertes en aquesta ordre.  
Tercera  
Aquesta ordre entrarà en vigor a partir de l?endemà de publicar-la en el Diari Oficial de la Generalitat Valenciana.  
València, 15 de febrer de 1993.  
El Conseller de Medi Ambient,  
ANTONI ESCARRE I ESTEVE.  
Veure annex


Còpia Permalink ELI